FI Euroopan unionin virallinen lehti L 34/9

KOMISSION TÄYTÄNTÖÖNPANOASETUS (EU) 2017/218,

annettu 6 päivänä helmikuuta 2017,

unionin kalastuslaivastorekisteristä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1380/2013 (1) ja erityisesti sen 24 artiklan 4 kohdan,

sekä katsoo seuraavaa:

(1) Unionin kalastuslaivastorekisteri on tarpeellinen väline yhteisen kalastuspolitiikan sääntöjen täytäntöönpanossa. Kaikkien unionin kalastusalusten olisi oltava kyseisessä rekisterissä.

(2) Kansallisiin kalastuslaivastorekistereihin sekä unionin kalastuslaivastorekisteriin nykyisin sovellettavat säännöt vahvistetaan komission asetuksessa (EY) N:o 26/2004 (2).

(3) Jäsenvaltioiden olisi kirjattava lippunsa alla purjehtivien unionin kalastusalusten omistajaa, aluksen ja pyydysten ominaisuuksia sekä toimintaa koskevat tiedot ja toimitettava ne komissiolle asetuksen (EU) N:o 1380/2013 24 artiklan 1 kohdan mukaisesti. Komission olisi ylläpidettävä unionin kalastuslaivastorekisteriä, joka sisältää jäsenvaltioilta saadut tiedot.

(4) Jäsenvaltiot ovat vastuussa kansalliseen kalastuslaivastorekisteriin sisältyvien tietojen paikkansapitävyydestä. Tätä varten jäsenvaltioiden olisi seurattava keskeytyksettä kyseisten tietojen laatua ja varmistettava, että tiedot päivitetään säännöllisesti ja että komissio voi tarkastaa ne milloin tahansa täsmällisillä kysymyksillä.

(5) Jäsenvaltioiden toimivaltaisten viranomaisten käsitellessä kansallisiin kalastuslaivastorekistereihin sisältyviä henkilötietoja sovelletaan yksilöiden suojelusta henkilötietojen käsittelyssä ja näiden tietojen vapaasta liikkuvuudesta annettuja unionin oikeuden sääntöjä, erityisesti Euroopan parlamentin ja neuvoston direktiiviä 95/46/EY (3), sekä asiaa koskevaa kansallista täytäntöönpanolainsäädäntöä. Kunkin jäsenvaltion pitämään rekisteriin kirjatut ominaisuudet ja ulkoiset merkinnät olisi esitettävä neuvoston asetuksen (ETY) N:o 2930/86 (4) ja komission täytäntöönpanoasetuksen (EU) N:o 404/2011 (5) mukaisesti.

(6) Jotta voitaisiin seurata alusten liikkeitä jäsenvaltioiden välillä ja varmistaa yksiselitteinen yhteys unionin laivastorekisterin sisältämien tietojen ja muista tietojärjestelmistä peräisin olevien kalastustoimintaa koskevien tietojen välillä, kullekin unionin kalastusalukselle olisi annettava yksilöllinen tunnistenumero, jota ei voida missään tapauksessa muuttaa eikä antaa uudelleen jollekin toiselle alukselle.

(7) Tämän asetuksen tehokkaan soveltamisen varmistamiseksi on aiheellista ottaa käyttöön uusia välineitä ja menettelyjä jäsenvaltioiden ja Euroopan komission välisen tietojen hallinnan yksinkertaistamiseksi edelleen sekä taata, että ajantasaiset tiedot ovat saatavilla nykyistä useammin.

(8) Kalastuslaivastojen kapasiteetin ja niiden toiminnan hallinnoimista varten unionin kalastuslaivastorekisteri olisi saatettava jäsenvaltioiden käyttöön kokonaisuudessaan ja julkisesti käytettäväksi rajoitetussa muodossa. Henkilötiedot olisi jätettävä pois rajoitetussa muodossa olevasta rekisteristä kyseisten tietojen suojaamiseksi, mutta siinä olisi oltava kalastusalusten tunnistetiedot tiedon saatavuuden ja läpinäkyvyyden parantamiseksi kansalaisia varten.

(9) Unionin toimielinten ja elinten tämän asetuksen puitteissa suorittamaan henkilötietojen käsittelyyn ja jäsenvaltioiden mahdollisuuteen saada käyttöönsä unionin kalastuslaivastorekisterissä olevia tietoja sovelletaan yksilöiden suojelua henkilötietojen käsittelyssä ja näiden tietojen vapaata liikkuvuutta koskevaa unionin lainsäädäntöä, erityisesti Euroopan parlamentin ja neuvoston asetusta (EY) N:o 45/2001 (6), etenkin siltä osin kuin on kyse käsittelyn luottamuksellisuudesta, henkilötietojen siirtämisestä jäsenvaltioiden kansallisista järjestelmistä komissiolle, käsittelyn lainmukaisuudesta tai rekisteröidylle ilmoittamista, omiin henkilötietoihin pääsyä tai niiden oikaisemista koskevista oikeuksista.

(10) Komission kehittämää uutta tietojenvaihdon välinettä olisi käytettävä kaikessa sähköisessä tietojenvaihdossa.

(11) Koska asetuksen (EU) N:o 1380/2013 24 artiklan 2 kohdassa säädetään, että jäsenvaltiot toimittavat komissiolle tiedot lippunsa alla purjehtivien unionin kalastusalusten omistajasta sekä aluksen ja pyydysten ominaisuuksista, kyseiset tiedot olisi myös sisällytettävä tähän asetukseen.

(12) Asetus (EY) N:o 26/2004 olisi kumottava.

(13) Jäsenvaltioille olisi annettava riittävästi aikaa mukauttaa kansalliset rekisterinsä tässä asetuksessa säädettyihin uusiin tietovaatimuksiin.

(14) Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Kohde

Tässä asetuksessa

a) vahvistetaan komission velvoitteet perustaa unionin kalastuslaivastorekisteri ja pitää sitä yllä;

b) vahvistetaan jäsenvaltioiden velvoitteet, jotka koskevat niiden kansallisessa kalastuslaivastorekisterissä olevien tietojen keruuta ja validointia sekä kyseisten tietojen toimittamista komissiolle;

c) määritellään aluksen ominaisuuksia ja toimintaa koskevat vähimmäistiedot, joiden on oltava nähtävillä kansallisissa kalastuslaivastorekistereissä.

2 artikla

Määritelmät

Tässä asetuksessa tarkoitetaan:

a) ’kalastusaluksella’ asetuksen (EU) N:o 1380/2013 4 artiklan 1 kohdan 4 alakohdassa määriteltyä alusta;

b) ’unionin kalastusaluksella’ asetuksen (EU) N:o 1380/2013 4 artiklan 1 kohdan 5 alakohdassa määriteltyä kalastusalusta;

c) ’unionin kalastuslaivastolla’ kaikkia jäsenvaltion lipun alla purjehtivia ja unionissa rekisteröityjä unionin kalastusaluksia;

d) ’vesiviljelyaluksella’ alusta, joka on varustettu yksinomaan vesiviljelytuotteiden nostoa, kuljetusta ja/tai purkamista varten;

e) ’tapahtumalla’ aluksen lisäämistä laivastoon tai poistamista siitä tai muutosta jossakin sen ominaisuuksista, jotka luetellaan liitteessä I;

f) ’tietojen toimittamisella’ yhden tai useamman tapahtuman siirtoa digitaalisessa muodossa jäsenvaltioiden ja komission välillä;

g) ’kuljetuskerroksella’ kalastustietojen vaihdon sähköistä verkkoa, jonka komissio on asettanut kaikkien jäsenvaltioiden sekä nimeämänsä elimen käyttöön standardoidulla tavalla tapahtuvaa tietojenvaihtoa varten;

h) ’laskentapäivällä’ päivää, jona jäsenvaltio on ilmoittanut komissiolle ensimmäisestä tapahtumasta ja joka vahvistetaan liitteessä II;

i) ’tilannekuvalla’ luetteloa jäsenvaltion kalastuslaivastorekisterissä olevien alusten määrätyltä ajanjaksolta kirjaamista tapahtumista;

j) ’laillisella omistajalla’ luonnollista tai oikeushenkilöä, jolla aluksen rekisteröintiasiakirjojen mukaan on laillinen omistusoikeus alukseen;

k) ’toimijalla’ neuvoston asetuksen (EY) N:o 1224/2009 (7) 4 artiklan 19 kohdassa määriteltyä luonnollista tai oikeushenkilöä;

l) ’yhteisen kalastuslaivastorekisterin numerolla (CFR-numerolla)’ unionin kalastuslaivastossa aluksen yksilöllistä tunnistenumeroa, joka on riippumaton kaikista kansallisen kalastuslaivaston numeroista;

m) ’henkilötiedoilla’ kaikenlaisia tunnistettua tai tunnistettavissa olevaa luonnollista henkilöä koskevia tietoja, kuten asetuksen (EY) N:o 45/2001 2 artiklan a alakohdassa määritellään;

n) ’kansallisella kalastuslaivastorekisterillä’ rekisteriä, jota jokainen jäsenvaltio pitää kaikista lippunsa alla purjehtivista kalastusaluksista;

o) ’unionin kalastuslaivastorekisterillä’ rekisteriä, jota komissio pitää ja johon sisältyvät tiedot kaikista unionin kalastusaluksista.

3 artikla

Soveltamisala

Tätä asetusta sovelletaan kaikkiin unionin kalastusaluksiin vesiviljelyaluksia ja sinievätonnikalarysiä lukuun ottamatta.

4 artikla

Unionin kalastuslaivastorekisterin käyttö

Unionin kalastuslaivastorekisteristä saatavia tietoja käytetään yhteisen kalastuspolitiikan sääntöjen soveltamiseksi.

5 artikla

Kansallisen kalastuslaivastorekisterin tietojen keruu

Jokaisen jäsenvaltion on kerättävä ja validoitava liitteessä I tarkoitetut tiedot ja kirjattava ne kansalliseen kalastuslaivastorekisteriin viipymättä.

6 artikla

Tietojen toimittaminen

1. Jäsenvaltioiden on toimitettava komissiolle tiedot kaikista kalastusalusten lisäämistä kansalliseen kalastuslaivastorekisteriin koskevista tapahtumista viimeistään sen työpäivän lopussa, jona tapahtuma on kokonaisuudessaan rekisteröity.

2. Jos tapahtuma on korjaus aikaisempiin tietoihin, komissiolle on toimitettava tiedot kaikista kyseistä alusta koskevista tapahtumista laskentapäivän tai ensimmäisen kansalliseen kalastuslaivastorekisteriin merkitsemisen jälkeiseltä ajalta.

3. Tapahtumia koskevat tiedot on toimitettava komissiolle 9 artiklan mukaisesti.

4. Komissio tarkistaa saamiensa tietojen oikeellisuuden ja rekisteröi tapahtumat unionin kalastuslaivastorekisteriin, jos tiedot on toimitettu 9 artiklan vaatimusten mukaisesti. Muussa tapauksessa toimitettuja tietoja ei hyväksytä. Tällöin komissio ilmoittaa havaintonsa jäsenvaltiolle, jonka on tehtävä tarvittavat muutokset kansalliseen kalastuslaivastorekisteriin kolmen kansallisen työpäivän kuluessa komission ilmoituksen päivämäärästä.

7 artikla

Tilannekuvat

1. Komissio voi pyytää milloin tahansa tilannekuvaa miltä tahansa jäsenvaltiolta.

2. Tilannekuva on tuotettava täysin automatisoidusti.

3. Tiedot on toimitettava komissiolle 9 artiklan mukaisesti.

4. Komissio tarkistaa saamansa tilannekuvan oikeellisuuden ja korvaa unionin kalastuslaivastorekisterissä olevat alustiedot, jos tiedot on toimitettu 9 artiklan vaatimusten mukaisesti. Muussa tapauksessa tilannekuvaa ei hyväksytä. Tällöin komissio ilmoittaa havaintonsa jäsenvaltiolle, jonka on tehtävä tarvittavat muutokset kansalliseen kalastuslaivastorekisteriin viiden kansallisen työpäivän kuluessa komission ilmoituksen päivämäärästä.

8 artikla

Yhteisen kalastuslaivastorekisterin numero

1. Jäsenvaltioiden on annettava yhteisen kalastuslaivastorekisterin numero (CFR-numero) jokaiselle alukselle, joka liitetään unionin kalastuslaivastoon ensimmäisen kerran.

2. CFR-numeroa ei saa muuttaa sinä aikana, jona kalastusalus kuuluu unionin kalastuslaivastoon, vaikka alus siirrettäisiin jollekin toiselle jäsenvaltiolle.

3. CFR-numeroa ei saa antaa uudelleen jollekin toiselle alukselle. Jos kalastusalus viedään unionin ulkopuolelle ja tuodaan takaisin johonkin jäsenvaltioon, sille on annettava uudelleen sama CFR-numero.

4. CFR-numero on mainittava kaikissa jäsenvaltion ja komission välisissä, kyseistä alusta koskevien tietojen toimittamisissa.

9 artikla

Komission ja jäsenvaltioiden välisen tietojenvaihdon standardit

1. Tietojen toimituksen komission ja jäsenvaltioiden välillä on perustuttava YK:n kaupan ja sähköisen liiketoiminnan kehittämiskeskuksen (United Nations Centre for Trade Facilitation and Electronic Business, UN/CEFACT) standardeihin, jotka ovat saatavilla Euroopan komission kalastuksen verkkosivuston Master Data Register -sivulla.

2. Tiedot on toimitettava aina täysin automatisoidusti ja viipymättä käyttäen kuljetuskerrosta.

3. Jäsenvaltioiden on käytettävä Euroopan komission kalastuksen verkkosivustolla saatavilla olevaa täytäntöönpanoasiakirjaa FLUX Vessel Implementation Document viestien vaihdon varmistamiseksi.

4. Standardien ja täytäntöönpanoasiakirjan muutoksista päättää komissio yhdessä jäsenvaltioiden kanssa.

10 artikla

Alustietojen saatavuus

1. Jäsenvaltioilla on oltava pääsy unionin kalastuslaivastorekisterissä oleviin tietoihin. Pääsy voidaan myöntää komission tai verkkopalvelun ylläpitämän sovelluksen käyttöliittymän kautta.

2. Yleisöllä on oltava pääsy rajoitettuun unionin kalastuslaivastorekisteriin, joka ei saa sisältää henkilötietoja.

11 artikla

Henkilötiedot

Tämän asetuksen nojalla kerättävien tietojen, jotka sisältävät henkilötietoja, käsittelyn, hallinnan ja käytön on oltava direktiivin 95/46/EY ja asetuksen (EY) N:o 45/2001 mukaista.

12 artikla

Kumoaminen

Kumotaan asetus (EY) N:o 26/2004.

13 artikla

Voimaantulo

Tämä asetus tulee voimaan 1 päivänä helmikuuta 2018.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä helmikuuta 2017. Komission puolesta Puheenjohtaja Jean-Claude JUNCKER

(1) EUVL L 354, 28.12.2013, s. 22.

(2) Komission asetus (EY) N:o 26/2004, annettu 30 päivänä joulukuuta 2003, yhteisön kalastuslaivastorekisteristä (EUVL L 5, 9.1.2004, s. 25).

(3) Euroopan parlamentin ja neuvoston direktiivi 95/46/EY, annettu 24 päivänä lokakuuta 1995, yksilöiden suojelusta henkilötietojen käsittelyssä ja näiden tietojen vapaasta liikkuvuudesta (EYVL L 281, 23.11.1995, s. 31).

(4) Neuvoston asetus (ETY) N:o 2930/86, annettu 22 päivänä syyskuuta 1986, kalastusalusten ominaisuuksista (EYVL L 274, 25.9.1986, s. 1).

(5) Komission täytäntöönpanoasetus (EU) N:o 404/2011, annettu 8 päivänä huhtikuuta 2011, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä (EUVL L 112, 30.4.2011, s. 1).

(6) Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

(7) Neuvoston asetus (EY) N:o 1224/2009, annettu 20 päivänä marraskuuta 2009, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta (EUVL L 343, 22.12.2009, s. 1).

LIITE I Tietojen määrittely ja tietueen kuvaus Tietojen nimi Määrittely ja huomautukset Pakollinen (C)/Pakollinen jos (CIF)/Vapaaehtoinen (O) (7) Rekisteröintimaa Jäsenvaltio, jossa alus on rekisteröity kalastusta varten asetuksen (EU) N:o 1380/2013 mukaisesti Aina ilmoituksen tekevä jäsenvaltio – koodi (6) C CFR Kalastusaluksen yksilöllinen tunnistenumero unionissa Jäsenvaltion kolmikirjaiminen ISO-koodi ja sitä seuraava tunnistemerkkijono (9 merkkiä). Jos merkkijonossa on vähemmän kuin 9 merkkiä, vasemmalle on lisättävä tarvittava määrä nollia. C UVI Aluksen yksilöllinen tunnistenumero (Unique Vessel Identifier) (IMO-numero) asetuksen (EU) N:o 404/2011 mukaisesti CIF Tapahtuma Koodi (6), jolla ilmoitetun tapahtuman laji voidaan tunnistaa C Tapahtuman päivämäärä (1) Tapahtuman päivämäärä C Rekisterinumero Jäsenvaltion antama rekisterinumero O Ulkoiset merkinnät Asetuksen (EU) N:o 404/2011 mukaisesti CIF Aluksen nimi Kansalliseen rekisteriin rekisteröity aluksen nimi C Rekisteröintipaikka Koodi (6), joka määrittää aluksen rekisteröintipaikan (yleensä satama) CIF IRCS Kansainvälinen radiokutsutunnus (International radio call sign) CIF IRCS:n osoitin Aluksella on kansainvälinen radio – koodi (6) C Lisenssin osoitin Alus, jolla on kalastuslisenssi asetuksen (EY) N:o 1224/2009 6 artiklan ja asetuksen (EU) N:o 404/2011 3 artiklan mukaisesti – koodi (6) CIF VMS:n osoitin Alusten satelliittiseurantajärjestelmä (Vessel Monitoring System) – koodi (6) Alus, jolla on satelliittiseurantajärjestelmä asetuksen (EY) N:o 1224/2009 9 artiklan ja asetuksen (EU) N:o 404/2011 18–28 artiklan mukaisesti CIF ERS:n osoitin Alus, jolla on sähköinen raportointijärjestelmä (kalastuspäiväkirja) asetuksen (EY) N:o 1224/2009 15 artiklan ja asetuksen (EU) N:o 404/2011 29 artiklan ja sitä seuraavien artiklojen mukaisesti – koodi (6) CIF AIS:n osoitin Alus, jolla on automaattinen tunnistusjärjestelmä (Automatic Identification System) asetuksen (EY) N:o 1224/2009 10 artiklan mukaisesti – koodi (6) CIF MMSI-numero Aluksen radiotunnistenumero (Maritime Mobile Service Identifier) O Alustyyppi Kalastusalusten tilastoluokitusta koskevan kansainvälisen standardin (International Standard Statistical Classification of Fishery Vessels, ISSCFV) mukaisesti – koodi (6) CIF Pääasiallinen pyydys (2) Kalanpyydysten tilastoluokitusta koskevan kansainvälisen standardin (International Standard Statistical Classification of Fishing Gear, ISSCFCG) mukaisesti – koodi (6) C Toissijainen pyydys (3) Kalanpyydysten tilastoluokitusta koskevan kansainvälisen standardin (ISSCFCG) mukaisesti – koodi (6) C LOA Suurin pituus (Length Over All) metreinä siten kuin se määritellään asetuksessa (ETY) N:o 2930/86 CIF LBP Perpendikkelien välinen pituus (Length Between Perpendiculars) metreinä siten kuin se määritellään asetuksessa (ETY) N:o 2930/86 CIF Vetoisuus (GT) Bruttotonneina (GT), siten kuin se määritellään asetuksen (ETY) N:o 2930/86 mukaisesti CIF Muu vetoisuus Tonneina Oslon yleissopimuksen mukaisesti tai jäsenvaltion vahvistaman muun määrittelyn mukaisesti CIF GTs Turvallisuussyistä sallittu vetoisuuden lisäys bruttotonneina (GT) (historialliset tiedot) CIF Pääkoneen teho Kilowatteina (kW), asetuksen (ETY) N:o 2930/86 mukaisesti C Apukoneen teho Kilowatteina (kW). Kaikki muu asennettu koneteho kuin kohdassa ”Pääkoneen teho” ilmoitettu teho C Runkomateriaali Rungon materiaali – koodi (6) C Käyttöönottopäivä Asetuksen (ETY) N:o 2930/86 mukaisesti C Laivastonosa Koodi (6) C Tuonti-/vientimaa Koodi (6) CIF Viennin tyyppi Koodi (6) CIF Julkinen tuki Koodi (6) CIF Rakentamispäivä Päivä, jona rakentaminen alkoi CIF Yhteystiedot / laillinen omistaja (4) Nimi Luonnollinen henkilö: sukunimi, etunimi Oikeushenkilö: nimi CIF Oikeushenkilön osoitin ”Y” on oikeushenkilö, ”N” on luonnollinen henkilö – koodi (6) O Katu (5) Katuosoite CIF PL (5) Postilokero O Postitoimipaikka (5) Kaupungin nimi O Postinumero (5) Postinumero O Maa (5) Maa – koodi (6) O Puhelinnumero Puhelinnumero (myös maatunnus ja suuntanumero) O Faksinumero Faksinumero (myös maatunnus ja suuntanumero) O Sähköpostiosoite Sähköpostiosoite O Kansalaisuus Yhteystahon kansalaisuus – koodi (6) O Yhtiön IMO-tunnusnumero Yhtiön ja rekisteröidyn laillisen omistajan ainutkertainen IMO-tunnusnumero O Yhteystiedot / toimija (4) Nimi Luonnollinen henkilö: sukunimi, etunimi Oikeushenkilö: nimi CIF Oikeushenkilön osoitin ”Y” on oikeushenkilö, ”N” on luonnollinen henkilö – koodi (6) O Katu (5) Katuosoite CIF PL (5) Postilokero O Postitoimipaikka (5) Kaupungin nimi O Postinumero (5) Postinumero O Maa (5) Maa – koodi (6) O Puhelinnumero Puhelinnumero (myös maatunnus ja suuntanumero) O Faksinumero Faksinumero (myös maatunnus ja suuntanumero) O Sähköpostiosoite Sähköpostiosoite O Kansalaisuus Yhteystahon kansalaisuus – koodi (6) O Yhtiön IMO-tunnusnumero Yhtiön ja rekisteröidyn laillisen omistajan ainutkertainen IMO-tunnusnumero O (1) Alusten laskennan tapauksessa ilmoitetaan laskennan päivämäärä jäsenvaltiossa (liite II). Kaikkien muiden tapahtumatyyppien osalta ilmoitetaan tapahtuman osoittavan virallisen asiakirjan päivämäärä. (2) Pyydys, joka katsotaan aluksella eniten käytetyksi vuoden kestävän kalastuskauden tai yhden kalastusmatkan aikana. (3) Enintään viisi pyydystä voidaan ilmoittaa. (4) Enintään viisi yhteystahoa voidaan rekisteröidä. (5) Osoitteen, johon sisältyvät katuosoite, postilokero, postitoimipaikka, postinumero ja maa, on oltava riittävän selkeä, jotta laivaston yhteystahoon pystytään ottamaan yhteyttä. (6) Koodit (tai asiaankuuluvat viittaukset) luetellaan komission kalastuksen verkkosivuston Master Data Register -sivulla: http://ec.europa.eu/fisheries/cfp/control/codes/index_en.htm (7) Yksityiskohtaiset säännöt ovat saatavilla täytäntöönpanoasiakirjasta (Vessel Implementation Document) komission kalastuksen verkkosivuston Master Data Register -sivulla: http://ec.europa.eu/fisheries/cfp/control/codes/index_en.htm